春暮越江边, 春阴寒食天。 杏花香麦粥, 柳絮伴秋千。 酒是芳菲节, 人当桃李年。 不知何处恨, 已解入筝弦。
曲江初碧草初青, 万毂千蹄匝岸行。 倾国妖姬云鬓重, 薄徒公子雪衫轻。 琼镌狒cf绕觥舞, 金蹙辟邪拏拨鸣。 柳絮杏花留不得, 随风处处逐歌声。
对景海棠初雨歇, 杨柳轻烟惹, 碧草茸茸铺四野。 俄然回首处, 乱红堆雪。 【幺篇】恰春光也, 梅子黄时节, 映日榴花红似血。 胡葵开满院, 碎剪宫缬。 【挂搭沽序】倏忽早庭梧坠, 荷盖缺。 院宇砧韵切, 蝉声咽。 露白霜结, 水冷风高, 长天雁字斜, 秋香次第开彻。 【幺篇】不觉的冰澌结, 彤云布, 朔风凛冽。 乱扑吟窗, 谢女堪题, 柳絮飞玉砌。 长郊万里, 粉污遥山千叠。 去路赊, 渔叟散, 披蓑去, 江上清绝。 幽悄闲庭院, 舞榭歌楼酒力怯, 人在水晶宫阙。 【幺篇】岁华如流水, 消磨尽, 自古豪杰, 盖世功名总是空, 方信花开易谢, 始知人生多别。 忆故园, 漫叹嗟, 旧游池铺, 务做了狐踪兔穴。 休痴休呆, 蜗角蝇头, 名亲共利切。 富贵似花上蝶, 春宵梦说。 【尾声】少年枕上欢, 杯中酒好天良夜, 休辜负了锦堂风月。